Арморика

Арморика или Ареморика () — историска област на северозападот од денешна Франција. Често ова име се користи и како синоним за Бретања. Арморика постоела во античко време и се сметала за дел од Галија, сместена на нејзиниот атлантски брег, помеѓу реките Сена и Лоара, а понекогаш и сѐ до Гарона.

Топонимот „Арморика“ потекнува од галскиот израз are mori („крај море“) и наставката -ika, која се користела за географски називи. Спореди: бретонски Armor — „крајбрежни територии на Бретања“, ar mor — „море“; велшки ar y môr — „крај морето“; латински ōra maritima — „морски брег“.

Првично, поимот имал многу пошироко значење отколку денес: ги опфаќал денешна Нормандија, па дури и целото атлантско крајбрежје на современа Франција.

Плиниј Постариот тврдел дека Арморика е старото име на Аквитанија, со што нејзината јужна граница стигнува до Пиринеите. Тој исто така ги наведува келтските племиња што живееле во Арморика. Две од нив — Едуите и Карнутените — до времето на создавањето на неговото дело Природна историја веќе имале склучено сојуз со Рим, а другите останале релативно независни.Pliny. Natural history in ten volumes. V. II; tr. by H. Rackham. [3-d ed.] — Cambridge, MA: Harvard University Press — L.: W. Heinemann Ltd., 1961. — 9, 664 p. — P. 201, 203. „Заедниците што живеат крај Океанот, под заедничкото име аремориски“, ги спомнува и Јулиј Цезар.Цезарь Г. Ю. Галльская война // Записки Юлия Цезаря и его продолжателей о Галльской войне, о гражданской войне, об Александрийской войне, об Африканской войне; пер. М. М. Покровского. 2-е изд. — М.: Изд-во АН СССР, 1962. — 418 с. — С. 133. (руски)

Диодор Сицилиски запишал дека Арморика одржувала тесни трговски врски со Британија. Според Страбон, четири биле точките на „превоз преку кои обично се патува од копното кон островот“ Велика Британија: устијата на Рајна (и Доверскиот Проток), Сена, Лоара и Гарона.Страбон. География (в 17 книгах); пер. Г. А. Стратановского. — Л.: Наука, 1964. — 957 с. — С. 190. (руски)

Во чест на Арморика е именуван астероидот 774 Армор, откриен во 1913 г. од францускиот астроном Шарл ле Морван, родум од овој крај.Lutz D. Schmadel. Dictionary of Minor Planet Names. — Springer Science & Business Media, 2003. — С. 73. — ISBN ISBN 3-540-00238-3.

Во измисленото галско село, каде што се одвиваат настаните од стриповите, цртаните филмови и филмовите за Астерикс, дејството е сместено токму во Арморика; за „откривање на нејзините урнатини од страна на археолози“ шеговито известувал британскиот весник The Independent во својата статија од 1 април 1993 г.

 Наводи 

 Надворешни врски 

 Martin Henig, review in British Archaeology 72 (September 2003) 
 John Hooker - Coriosolite (Armorican) coinage and classification

__СОСОДРЖИНА__
__ИНДЕКС__

Категорија:Римска Галија
Категорија:Бретања